03/09/2018 | Administración LocalMunicipal
Val do Dubra
Aprobación definitiva ordenanza fiscal nº 13 reguladora do imposto de actividades económicas IAE

O pleno da Corporación, na sesión ordinaria celebrada o día 04 de xullo de dous mil dezaoito, considerando a pretensión deste Concello de adherirse ao Protocolo xeral de actuación entre a Xunta de Galicia e a FEGAMP para fomentar a implantación e fixación de empresas en Galicia mediante a creación da iniciativa “Concellos Doing Business Galicia” (que figura no expediente), adoptou o acordo de modificala ordenanza fiscal nº 13, Reguladora do imposto de Actividades Económicas (IAE) do Concello de Val do dubra, nos termos do previsto, ao efecto, polo artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. A modificación afecta ao seu artigo 3º, regulador das exencións e bonificacións aplicables á cuota íntegra do imposto ao que se incorporan novos supostos de bonificación, e que se publicaron íntegramente no Boletín Oficial da Provincia número 132 de data 12 de xullo de 2018 (aprobación provisional), e exposto no Taboleiro de anuncios do Concello, por prazo de trinta (30) días hábiles, contados a partir do día seguinte á publicación no BOP (do 13/07/2018 ao 27/08/2018), sen que durante o citado prazo se presentasen reclamacións ó respecto, polo que unha vez publicado o presente anuncio no Boletín Oficial da Provincia, entenderase definitivamente aprobado de conformidade co establecido no artigo 17.3, 4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Publícase o texto íntegro da Ordenanza fiscal nº 13, reguladora do Imposto de Actividades Económicas, para a súa inserción na páxina da Excma. Deputación Provincial de A Coruña.1. O Imposto sobre Actividades Económicas é un tributo directo de carácter real, o tal feito impoñible está constituído polo mero exercicio neste municipio de actividades empresariais, profesionais ou artísticas, que se exerzan ou non en local determinado e se encontren ou non especificadas nas tarifas do imposto.2. Considéranse, aos efectos deste imposto, actividades empresariais: as gandeiras, cando teñan carácter independente, as mineiras, industriais, comerciais e de servizos. Non teñen, por conseguinte, tal consideración as actividades agrícolas, as gandeiras independentes, as forestais e as pesqueiras, non constituíndo feito impoñible polo imposto ningunha delas. Para os efectos do previsto no parágrafo anterior, terán a consideración de gandeiría independente, o conxunto de cabezas de gando que se encontre comprendido nangún dos casos seguintes: a) Que paza ou se alimente fundamentalmente en terras que non sexan explotadas agrícola ou forestalmente polo dono do gando. b) O estabulado fóra das fincas rústicas. c) O trashumante ou trasterminante. d) Aquel que se alimente fundamentalmente con pensos non producidos na finca na que se críe.3. Considérase que unha actividade se exerce con carácter empresarial, profesional ou artístico, cando supoña a ordenación por conta propia de medios de produción e de recursos humanos ou dun de ámbolos dous, coa finalidade de intervir na produción ou distribución de bens ou servizos.4. O contido das actividades gravadas está definido nas tarifas do imposto, aprobadas por Reais decretos lexislativos 1175/1990, do 28 de setembro (BOE do 29 setembro, 1 e 2 de outubro) e 1259/1991, do 2 de agosto (BOE do 6 de agosto). 5. O exercicio das actividades gravadas probarase por calquera medio admisible en dereito e, en particular, polos recollidos no artigo 3 do Código de Comercio. Non constitúe feito impoñible neste imposto o exercicio das seguintes actividades: 1. O alleamento de bens integrados no activo fixo das empresas que figuraran debidamente inventariados como tal inmobilizado con máis de dous anos de antelación á data de transmitirse, e a venda de bens de uso particular e privado do vendedor sempre que os utilizara durante igual período de tempo.2. A venda de produtos que se reciben en pagamento de traballos persoais ou servizos profesionais.3. A exposición de artigos co fin exclusivo de decoración ou adorno do establecemento. Polo contrario estará suxeita ao imposto a exposición de artigos para regalo aos clientes.4. Cando se trate de venda por xunto a realización dun só acto ou operación illada.3.1.1. Están exentos do imposto: 3.1.1. a) O Estado, as Comunidades Autónomas e as Entidades Locais, así como os seus respectivos organismos autónomos do Estado e as entidades de dereito público de análogo carácter das comunidades autónomas e das entidades locais.3.1.1. b) Os suxeitos pasivos que inicien o exercicio da súa actividade en territorio español, durante os dous primeiros períodos impositivos deste imposto no que se desenrole aquela. A estes efectos, non se considerará que se iniciou o exercicio dunha actividade cando esta se desarrollase anteriormente baixo outra titularidade, circunstancia que se entenderá que concurre, entre outros supostos, nos casos de fusión, escisión ou aportación de ramas de actividade.3.1.1. c) Os seguintes suxeiros pasivos: As persoas físicas. Os suxeitos pasivos do Imposto sobre Sociedades, as sociedades civis e as entidades do artigo 35.4 da Ley 58/2003, de 17 de decembro, General Tributaria, que teñan un importe neto da cifra de negocios inferior a 1.000.000 de euros. En canto ós contribuintes polo Imposto sobre a Renda de non Residentes, a exención sólo alcanzará ós que operen en España mediante establecemento permanente, sempre que teñan un importe neto da cifra de negocios inferior a 1.000.000 de euros. Terase en conta as regras establecidas no artigo 82 letra c) do Real Decreto Lexislativo Real Decreto Legislativo 2/2004, de 5 de marzo, por el que se aprueba el texto refundido de la Ley Reguladora de las Haciendas Locales 3.1.1. d) As entidades xestoras da Seguridade Social e de Mutualidades de previsión social reguladas na Lei 30/1995, de 8 de novembro, de ordenación e supervisión dos seguros privados.3.1.1. e) Os organismos públicos de investigación e os establecementos de ensinanza en tódolos seus graos custeados integramente con fondos do Estado, das Comunidades Autónomas, ou das Entidades locais, ou por Fundacións declaradas benéficas ou de utilidade pública, e os establecementos de ensinanza en tódolos seus graos que, carecendo de ánimo, estivesen en réxime de concerto educativo, incluso si facilitasen aos seus alumnos libros ou artigos de escritorio ou lles prestasen os servizos de media pensión ou internado e ainda que por excepción vendan ao mesmo establecemento os productos dos talleres adicados a dita ensinanza, sempre que o importe de dita venda sen utilidade para ningún particular ou terceira persoa, se destine, exclusivamente, á adquisición de materias primas ou ao sostemento do establecemento.3.1.1. f) As asociacións e fundacións de diminuídos físicos, psíquicos e sensoriais, sen ánimo de lucro, polas actividades de carácter pedagóxico, científico, asistencial e de emprego que para o ensino, educación, rehabilitación e tutela de minusválidos realicen, aínda que vendan os produtos dos talleres dedicados aos ditos fins, sempre que o importe da dita venda, sen utilidade para ningún particular ou terceira persoa, se destine exclusivamente á adquisición de materias primas ou ao sostemento do establecemento.3.1.1. g) A Cruz Vermella española.3.1.1. h) Os suxeitos pasivos aos que lles sexa de aplicación a exención en virtude de tratados ou de convenios internacionais.3.1.2. Os beneficios regulados nas letras a), d), g) e h) do apartado anterior non estarán obrigados a presentar declaración de alta na matrícula do imposto.3.2.1. Gozarán dunha bonificación de ata o 95% da cota íntegra do imposto a favor de suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias sociais, culturais, histórico artísticas ou de fomento do emprego, que xustifiquen tal declaración, regulada no artigo 88.2 letra e) do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Sendo de aplicación e manterase a bonificación aos suxeitos pasivos comprendidos no artigo 82 letra c) do citado Real Decreto Lexislativo, no suposto de superar o importe neto da cifra de negocios, igualmente establecido no apartado 3.1.1. c) da Ordenanza Fiscal nº 13 Reguladora do Imposto sobre Actividades Económicas do Concello de Val do Dubra. Esta medida será de aplicación únicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalación sempre e cando implique creación de emprego. A gradación da porcentaxe de bonificación aplicarase do seguinte xeito: - Ata 95 por 100 pola creación de máis de 20 postos de traballo - Cando menos o 75 por 100 pola creación de entre 11 e 20 postos de traballo - Cando menos o 50 por 100 pola creación de ata 10 postos de traballo.3.2.2.- Para tramitar a declaración de especial interese ou utilidade municipal e, polo tanto, o recoñecemento da bonificación requirirase: 3.2.2. a) Solicitude previa de declaración de especial interese ou utilidade municipal e recoñecemento da bonificación formulada polo suxeito pasivo, á que xunte informe ou memoria xustificativa das circunstancias que motivan o especial interese ou utilidade municipal, que en todo caso se refirirán a circunstancias sociais, culturais, históricoartísticas ou de fomento do emprego.3.2.2. b) Declaración responsable do titular da actividade, que poderá coincidir ou non co suxeito pasivo, de que está desenvolvendo a actividade empresarial.3.2.2. c) Certificado de que o suxeito pasivo non ten débedas coa Facenda estatal, autonómica e local; nin coa Seguridade Social.3.2.2. d) Xustificante da licenza da actividade ou titulo habilitante que resulte esixible.3.2.3 Os obrigados tributarios deberán comunicar ao Concello calquera modificación relevante nas condicións e/ou requisitos esixibles, e determinantes, da concesión da bonificación. Neste suposto, o órgano competente deberá declarar, previa audiencia do obrigado tributario por un prazo de 10 días (contados a partir da notificación da apertura de dito prazo), se procede ou non a continuación na aplicación da bonificación. De igual xeito se procederá cando a Administración coñeza por calquera medio a modificación das condicións e/ou requisitos esixibles, e determinantes, da concesión da bonificación.3.2.4. Corresponderá ao Pleno da Corporación a declaración de especial interese ou de utilidade municipal, previa solicitude do suxeito pasivo, debendo contar co voto favorable da maioría simple dos seus membros. O emprego comprometido deberá manterse, cando menos, un período de tres anos dende o inicio da actividade polo suxeito pasivo.3.2.5. O emprego comprometido deberá manterse, cando menos, un período de tres anos dende o inicio da actividade polo suxeito pasivo”. Son suxeitos pasivos deste imposto as persoas físicas ou xurídicas e as entidades a que se refire o artigo 33 da Lei xeral tributaria sempre que realicen neste municipio calquera das actividades que orixinan o feito impoñible.1. A cota tributaria será a resultante de aplicar as tarifas do imposto, de acordo cos preceptos contidos na Lei 39/1988, do 28 de decembro, reguladora das facendas locais, se nos Reais Decretos Lexislativos 1175/1990 do 28 de setembro e 1259/1991, do 2 de agosto, así como o coeficiente e os índices acordados por este Concello e regulados, respectivamente, nos artigos 6º e 7º desta ordenanza fiscal, e, no seu caso, o recargo provincial que estableza a Deputación da Coruña.2. Se as sucesivas leis de orzamentos xerais do Estado modificaran as tarifas do imposto e/ou actualizaran as cotas contidas nela, as ditas variacións terán plena vixencia e surtirán efecto desde a súa entrada en vigor. De conformidade co previsto no artigo 88 da Lei 39/1988, do 28 de decembro, o coeficiente de incremento a aplicar sobre as cotas mínimas das tarifas do Imposto sobre Actividades Económicas, para todas aquelas exercidas neste municipio, queda fixado no 1,5.1. Para os efectos do previsto no artigo 89 da Lei 39/1988, do 28 de decembro, as vías públicas deste Concello clasifícanse en catro categorías fiscais. Anexo a esta ordenanza figura o índice das vías públicas con expresión da categoría fiscal que corresponde a cada unha delas.2. As vías públicas que non aparezan sinaladas no índice antes citado serán consideradas de última categoría, permanecendo na dita clasificación ata o primeiro de xaneiro do ano seguinte a aquel en que se aprobe polo Pleno desta Corporación a categoría fiscal correspondente e a súa inclusión no índice de vías públicas.3. Sobre as cotas incrementadas por aplicación do coeficiente sinalado no artigo 6º da presente ordenanza, e atendendo á categoría fiscal da vía pública onde radica fisicamente o local no que se realiza a actividade económica, establécese a seguinte táboa de índices: 1ª 2ª 3ª 4ª Índice aplicable…… 1 0,7 0,6 0,5 4. A aquelas actividades que tributen por cota provincial ou nacional non lles serán aplicables nin o coeficiente nin o índice de situación regulados nesta ordenanza.1. O período impositivo coincide co ano natural, excepto cando se trate de declaracións de alta. Neste caso abranguerá desde a data de comezo da actividade ata o fin do ano natural.2. O imposto devengarase o primeiro día do período impositivo e as cotas serán irreducibles, salvo cando nos casos de declaración de alta, o día de comezo da actividade non coincida co ano natural. Neste suposto as cotas calcularanse proporcionalmente ao número de trimestres naturais que restan para rematar o ano, incluído o de comezo do exercicio da actividade.3. Tratándose de espectáculos, cando as cotas estean establecidas por actuacións illadas, o devengo prodúcese pola realización de cada unha delas, debéndose presentar as correspondentes declaracións na forma que se estableza regulamentariamente.1. É competencia do Concello a xestión tributaria deste imposto, que comprende as funcións de concesión e denegación de exencións, realización das liquidacións conducentes á determinación das débedas tributarias, emisión dos instrumentos de cobro, resolución dos recursos que se lle interpoñan contra os ditos actos, e actuacións para a información e asistencia ao contribuínte.2. As solicitudes para o recoñecemento de beneficios fiscais deben presentarse na administración municipal, debendo ir acompañadas da documentación acreditativa destas. O acordo polo que se acceda á petición solicitada fixará o exercicio desde o cal o beneficio se entende concedido.3. Contra os actos de xestión tributaria, competencia do Concello, os interesados poden formular recurso de reposición, previo ao contencioso-administrativo, no prazo dun mes contado a partir da notificación expresa ou a exposición pública dos padróns correspondentes.4. A interposición de recursos non paraliza a acción administrativa de cobro, agás que dentro do prazo previsto para interpoñer o recurso o interesado solicite a suspensión da execución do acto impugnado e acompañe garantía suficiente. Non obstante, en casos excepcionais, a Alcaldía pode acordar a suspensión do procedemento, sen presentación de garantía, cando o recorrente xustifique a imposibilidade de presentala ou demostre fidedignamente a existencia de erros materiais na liquidación que se impugna. O período de cobro para valores-recibo notificados colectivamente fíxase entre o día 1 de setembro e o día 20 de novembro. As liquidacións de ingreso satisfaranse en períodos fixados polo Regulamento xeral de recadación, que son: a) Para as notificacións efectuadas na primeira quincena do mes, ata o día 5 do mes natural seguinte. b) Para as notificacións efectuadas na segunda quincena do mes, ata o día 20 do mes natural seguinte. Transcorrido o período voluntario de cobro sen efectuarse o ingreso abrirase a vía de constrinximento e aplicarase un recargo do 20 por cento. As cantidades adebedadas devengarán interese de demora desde o día seguinte ao vencemento da débeda en período voluntario ata a data do seu ingreso, aplicándose o dito interese sobre a débeda tributaria excluído o recargo de vía de constrinximento. O tipo de interese será o vixente no momento de finalizar o prazo de ingreso en período voluntario, fixado conforme ao disposto no artigo 58.2. b) da Lei xeral tributaria. Nos termos que se dispoñan polo Ministerio de Economía e Facenda, o Concello recabará para sí as funcións de inspección do Imposto sobre Actividades Económicas, que comprenderán a comprobación e investigación, a práctica das liquidacións tributarias que no seu caso procedan e a notificación da inclusión, exclusión ou alteración dos datos contidos nos censos, todo iso referido, exclusivamente, aos supostos de tributación por cota municipal. Se o Concello delegara na Deputación Provincial da Coruña as facultades referidas nos artigos 9 e 10 desta ordenanza ou exclusivamente as dun deles, e esta delegación é aceptada, as normas contidas nos ditos artigos serán aplicables ás actuacións que deba efectuar a administración delegada. Esta ordenanza, aprobada polo Pleno na sesión ordinaria do día vinteseis de decembro de mil novecentos noventa e un, e modificada polo Pleno na sesión extraordinaria celebrada o 4 de xullo de 2018, comezará a rexer o día seguinte da súa publicación no B. O. P. (aprobación definitiva). Val do Dubra, a 28 de agosto de 2018./ O Alcalde./Adam Jozef Olaye Friebel